Fianga

Fianga (pranc. Lac Fianga) – ežeras Čade ir Kamerūne, Logonės upės slėnyje, 323 m aukštyje virš jūros lygio. Vandenis gauna iš rytuose plytinčių pelkių, su Logone jungiasi kanalais. Ežeras seklus, jo plotas ženkliai kinta priklausomai nuo metų laiko. Tik birželį–liepą pasiekia 4 m gylį. Ežeras priklauso dviem baseinams – Čado ežero (per Logonę) ir Benuė (per Majo Kebį). Verčiamasi žvejyba, lamantinų auginimu.